61971J0042
DOMSTOLENS DOM
AF 8. MARTS 1972
Nordgetreide GmbH & Co. KG
mod Kommissionen for De europæiske Fællesskaber
Sag 42/71
Processprog: Tysk
Angående:
Spørgsmålet, på sagens nuværende stade, om antagelsen til realitetsbehandling af en sag, hvorunder det sagsøgende selskab har nedlagt påstand om, at de varer, som henhører under den fælles toldtarifs position 11.02, navnlig flager af byg (underposition 11.02 I. I b 1) og visse typer gryn af majs (underposition 11.02 A v a 1), indføjes i en vareliste, som findes i bilag 1 til Kommissionens forordning nr. 1014/71 af 17. maj 1971 om fastsættelse af de udligningsbeløb, som er foreskrevet i forordning nr. 974/71 om visse konjunkturpolitiske foranstaltninger, der skal træffes inden for landbrugssektoren som følge af den midlertidige udvidelse af grænserne for kursudsving i visse medlemsstaters valutaer, samt til Kommissionens forordning nr. 1272/71 af 17. juni 1971 om ændring af de nævnte udligningsbeløb.
Domskonklusion:
Sagen afvises.
Generaladvokatens forslag til afgørelse:
De i sagen nedlagte påstande kan ikke antages til påkendelse. Herved er der bortset fra Kommissionens opfattelse, hvorefter sagen ikke længere har nogen genstand.
Sammendrag
En institutions retsakter — retsakt med tilsvarende betydning som en forordning — søgsmål fra private — personkreds som er bestemt på abstrakt og almen måde — afvisning
(EØF-traktatens artikel 173)
De betingelser, der er fastsat i artikel 173, stk. 2 for privates søgsmål mod institutionens retsakter, er ikke opfyldt, dersom en fysisk eller juridisk person er berørt af en sådan retsakt som følge af, at han tilhører en kreds, som er bestemt på abstrakt og almen måde, men ikke er adressat for en retsakt, der berører ham umiddelbart og individuelt.